विनोद सहगल की गायकी पर जमकर झूमे श्रोता
हरियाणास्वर्ण जयंती के अवसर पर हरियाणा कला परिषद के संयोजन में जीवीएम गर्ल्स कालेज में सात दिवसीय नाट्य एवं लोक कला उत्सव का आयोजन किया गया है। उत्सव के दूसरे दिन गुरुवार रात गजल गायकी का कार्यक्रम हुआ। इसमें गायक विनोद सहगल ने सभी को संगीत की मधुरता से सराबोर कर दिया। गजल-गीत कार्यक्रम का शुभारंभ बतौर मुख्य अतिथि भाजपा नेता ललित बतरा ने किया।
गायक विनोद सहगल ने जगजीत सिंह की गजलों से कार्यक्रम की शुरुआत की। इसके बाद अपनी गायकी में पंजाबी तड़का भी लगाया। उन्होंने पंजाबी गीत लोंग दा लश्कारा सुनाया तो छात्राएं भी ताल से ताल मिलाने लगी। श्रोताओं की फरमाइश पर उन्होंने पंजाबी गाना गौरी नाल इश्क मिठां ओय होय की प्रस्तुति दी। मनोरंजन के साथ-साथ उन्होंने सामाजिक समस्याओं पर भी अपने गीतों की प्रस्तुतियों से श्रोताओं का ध्यान आकर्षित किया। संस्था के प्रधान डा. ओपी परूथी प्राचार्य डा. ज्योति जुनेजा ने अतिथियों का स्वागत किया। इस अवसर पर मल्टी आर्ट कल्चर कुरुक्षेत्र के मनीष डोगरा, आनंद शर्मा, जीवीएम संस्था के कोषाध्यक्ष राजेश रेलन, कालेज प्रशासक मदनलाल कुमार आदि उपस्थित रहे।
सोनीपत .जीवीएम कॉलेज में गजल गायकी की प्रस्तुति देते हुए विनोद सहगल।
bho_Deva hin_Deva hin_Deva bho_Deva